GiliGold/VAD_KnessetCorpus huggingface dataset:
חיים אורון: מה הנושא?
מירב תורג'מן: תיקוני מס שיצטרכו לדווח עליהם באופן ספציפי בדוח, לציין שנעשה תכנון מסוים.
משה גפני: תראי לו את הפרוטוקול.
חיים אורון: אני לא יודע מה אמרתי אז אבל אני בעד הוראת קבע.
משה גפני: זה לא כתוב.
משה גפני: אני מחפש כל הזמן.
חיים אורון: אני לא מבין למה הדברים האלה צריכים להיות בהוראת שעה.
משה גפני: צריך לבחון את זה.
מיכל דויטש הנר: אנחנו יוצאים ודאות.
מיכל דויטש הנר: אנחנו גם מתחייבים.
מיכל דויטש הנר: אנחנו רשות מינהלית.
חיים אורון: תכנון מס, זאת הגדרה אלגנטית להליכה על הסף.
חיים אורון: אני רוצה שהאדם שהולך על הסף ידע שהוא צריך לדווח.
חיים אורון: תכנון מס הוכר כחלק לגיטימי ממנגנון המס ואנשים מתפרנסים מזה ונעשים מיליארדרים מהסיפור הזה.
חיים אורון: אי אפשר למנוע את זה, אבל לפעמים יש תכנוני מס מאוד יצירתיים.
חיים אורון: אומרים שהיוצר הזה היצירתי מאוד ידע שהוא צריך להסביר למישהו שלישי מה הוא עשה ולכתוב את זה.
חיים אורון: למה זאת צריכה להיות הוראת שעה?
משה גפני: למה אז עשיתם את זה כהוראת שעה?
חיים אורון: אני התנגדתי.
משה גפני: אתה הצבעת בעד הוראת שעה.
חיים אורון: כי זה מה שבא.
חיים אורון: איזה נימוק יביא אותי בעוד 17 שנים, אז אני כמובן לא אהיה כאן, לבוא ולומר שלא תפרסם, תדווח על זה שעשית תכנון מס.
חיים אורון: איזה נימוק יביא אותי לזה?
חיים אורון: רק לומר יותר.
חיים אורון: אני אלך בכיוון הפוך, שבתכנון מס אתה צריך לעשות ככה וככה.
חיים אורון: הם לא רוצים להיות במצב של פרה-רולינג כי הרי מה הייתה האלטרנטיבה?
חיים אורון: האלטרנטיבה היא ללכת לקבל אישור מראש.
חיים אורון: הם אומרים שיבוא כל אחד והם ישבו מהבוקר עד הערב ויעשו להם תכנון ממס.
חיים אורון: אני אומר: לא, יש חוקים, תעבוד לפי החוקים אבל אם אתה יצירתי והמצאת פטנט מסוים, דע שצריך לדווח עליו.
מיכל דויטש הנר: ואני מתחייבת לפרוטוקול כמו שכתוב במכתב של שר האוצר.
מיכל דויטש הנר: אנחנו בוחנים את זה.
מיכל דויטש הנר: הרי השוק מתפתח והשוק ממציא.
מיכל דויטש הנר: ברגע שנראה שמשהו נזנח, הרי זה קובע נורמה הדבר הזה, וכבר לא עושים את זה והמציאו משהו חדש, אנחנו נבוא אליכם ונבקש לתקן.
מיכל דויטש הנר: אנחנו נבוא אליכם ונבקש להסיר או להוסיף.
מיכל דויטש הנר: אנחנו נבוא אליכם.
מיכל דויטש הנר: הרי אנחנו לא יכולים לזוז עם התקנות האלה בלעדיכם.
משה גפני: אני לא סומך עליכם.
מיכל דויטש הנר: אנחנו לא נרצה שיישארו תקנות.
מיכל דויטש הנר: הרי אלה תקנות שיורדות לשורשה של העבודה של רשות המסים.
מיכל דויטש הנר: אנחנו לא נרצה שיישארו תקנות שיהיו בהן פעולות שאבד עליהן הכלח ומאידך שלא יהיו בהן פעולות שמתכנני מס יצירתיים המציאו ולא נמצאים ברשימה.
מיכל דויטש הנר: אנחנו לא נעז כרשות מינהלית, כרשות שאמורה להפעיל חוק, שיישארו תקנות כאות מתה או שיש בהן פעולות שהן כבר פעולות שלא עושים אותן.
מיכל דויטש הנר: יש אמירה במה שאתם עושים כאשר אתם הופכים את זה להוראת קבע.
מיכל דויטש הנר: אתם קובעים נורמות.
חיים אורון: אם היה כאן משהו שאתה חושש ממנו, הישיבה הזו הייתה עם הרבה אנשים.
משה גפני: אני לא חושש משום דבר.
משה גפני: אני לא סומך עליהם.
משה גפני: אתה לא סומך על הממשלה.
משה גפני: אני לא סומך על רשות המסים.
שי חרמש: אז סמוך עלי.
מיכל דויטש הנר: אני מתחייבת לפרוטוקול.
חיים אורון: תעמיד להצבעה.
משה גפני: לא, אני לא מצביע.
משה גפני: זה לא דבר עקרוני אצלי.
משה גפני: אני אלך אתכם.
חיים אורון: אין לך בעיה כאן.
משה גפני: זאת לא בעיה עקרונית.
משה גפני: הבעיה שלי היא שאני בדעה שרשות המסים לא עושה את מה שהיא צריכה לעשות לטובת האזרחים אלא רק מה שלרעת האזרחים.
שי חרמש: היא לא עושה מספיק להיכנס לכיס של האזרחים.
משה גפני: אתה בעד הוראת קבע?
משה גפני: אז בעד הוראת קבע.
מירב תורג'מן: יש כמה תיקוני נוסח.
משה גפני: אתה לא היית בתחילת הישיבה.
משה גפני: הם משקיעים את כל כוח האדם כאשר הם צריכים לגבות מהאזרחים, אבל כאשר המחוקק אומר להם שהם צריכים לתת הטבה לאזרחים, הם לא שמים כוח אדם.
משה גפני: תראה כמה זמן מחכים שם עם סעיף 46.
מיכל דויטש הנר: אני מבטיחה.
מיכל דויטש הנר: אני אביא את הדבר.
משה גפני: אמרתי בתחילת הישיבה שאני עובד אצלם.
משה גפני: אין כאן תקנות או צווים או משהו שאני לא מביא ומאשר.
משה גפני: כל מה שמבקשים, מאשרים.
משה גפני: פונים אנשים מהמגזר השלישי, המדינה צריכה לעשות דברים והיא לא עושה.
משה גפני: הם פשוט מפרשים את החוקים שהכנסת חוקקה והם אומרים שסעיף 46, בסדר, יהיה שם אדם אחד או אדם וחצי.
חיים אורון: אתה מדבר על סעיף 46?
חיים אורון: אמרו שהרשימה התקצרה מאוד בסעיף 46.
חיים אורון: כך אמרו לי.
משה גפני: אתה פשוט לא יכול לתאר לעצמך.
משה גפני: אנשים פונים אלי.
משה גפני: אתה לא יכול להבין את התהליך.
חיים אורון: אני מבין את התהליך.
משה גפני: אנחנו צריכים לאשר להם כל דבר, כל מה שהם רוצים ועוד לסמוך עליהם בהוראת קבע שהם יבואו לדווח לוועדה.
משה גפני: אתה יודע שמונסנגו שולח - אחרי שזה עובר את הכל ואנשים צריכים להגיש את הדוחות, ניהול תקין וכולי – בדואר ליהודה נסרדישי.
משה גפני: בדואר.
משה גפני: הם נמצאים אחד ליד השני, אבל הוא אומר לי שאין לו כוח אדם להעביר לו את זה.
קריאה: דואר פנימי.
משה גפני: איזה דואר פנימי?
משה גפני: מיהודה נסרדישי זה הולך בדואר לשר האוצר ומשר האוצר לכאן, וכאן זה לא מתעכב.
משה גפני: חבר הכנסת חרמש, אני אוהב את רשות המסים כמוך, אין לגבי העניין הזה ויכוח.
משה גפני: אמרתי, אנשים יעילים.
משה גפני: יש מדיניות והמדיניות היא שכאשר צריך לגבות ממך כסף, אז הם ישימו מיליון עובדים עם יועצים משפטיים ועם גובים.
משה גפני: כאשר מגיעים לסעיף 46, יש להם עובד וחצי.
שי חרמש: הלוואי שהיו מביאים עוד עובדים ולוקחים עוד.
משה גפני: אני מדבר על כך שצריך להתנהל באופן נורמלי.
משה גפני: משרד ממשלתי ואנשי ציבור צריכים להתנהל בכל באופן שווה ולא להחליט מה יותר כדאי ומה פחות כדאי.
משה גפני: הם מקבלים בונוס מאגף התקציבים או מהחשב הכללי כאשר הם מביאים עוד כסף.
משה גפני: אנחנו מצביעים על תקנות מס הכנסה (תכנון מס החייב בדיווח), הוראת שעה שהופכים אותה להוראת קבע.
מיכל דויטש הנר: צריך לשנות את השם.
מיכל דויטש הנר: היו"ר משה גפני: אנחנו מצביעים.
מיכל דויטש הנר: ה צ ב ע ה תקנות מס הכנסה (תכנון מס החייב בדיווח) (הוראת קבע), התש"ע-2009 – אושרו פה אחד התקנות אושרו.
מיכל דויטש הנר: אנחנו מצביעים על תקנות מס ערך מוסף (תכנון מס החייב בדיווח) (הוראת קבע), התש"ע-2009.
מיכל דויטש הנר: ה צ ב ע ה תקנות מס ערך מוסף (תכנון מס החייב בדיווח) (הוראת שעה) (תיקון), התש"ע-2009 – אושרו פה אחד התקנות אושרו.
מיכל דויטש הנר: אני מבקש שרשות המסים תעבוד כפי שהיא צריכה לעבוד על כל דבר ולא לעשות עדיפויות.
שי חרמש: לפני שמחלקים כסף, שיאספו כסף כי אז יהיה גם יותר מה לחלק.
משה גפני: הם לא יכולים לקבוע שבסעיף הכנסה כזה, שם זה יהיה מיד במקום ובסעיף 46 זה יהיה שנה.
משה גפני: אני גם לא יודע על איזה עמותה אני מדבר, אני לא יודע על משהו ספציפי, אין לי משהו ספציפי בעניין הזה.
משה גפני: מכל הפניות שלי לרשויות המס, תבדקו מה אושר.
משה גפני: ביקש ממני סגן שר החוץ דני איילון לציין היום את יום הפריפריה בכנסת וכל הוועדות מקיימות דיון בנושא הזה.
משה גפני: בהתחלה לא הכנסתי את זה לסדר היום ותכף אומר גם למה אבל כדי לא להיות יוצאים מהכלל, אני מעלה את הנושא.
משה גפני: הוא מארגן את היום לא בתפקידו כסגן שר החוץ אלא כחבר כנסת.
משה גפני: בכל הוועדות מתקיים היום דיון על יום הפריפריה.
חיים אורון: שמעתי שמירי רגב היא ראש הפריפריה.
חיים אורון: אני רוצה להבין מי אחראי.
משה גפני: מירי רגב.
פניה קירשנבאום: הוא לא מעלה את הנושא כפריפריה.
פניה קירשנבאום: הוא מדבר על ציונות כאכלוס הפריפריה וזה הכיוון.
אלכס מילר: הגשמת הציונות וחיזוק הפריפריה.
משה גפני: יש שני דיונים על הציונות.
משה גפני: האחד הוא רכישת מטוס לנשיא ולראש הממשלה והשני הוא הפריפריה.
משה גפני: חבר הכנסת אורון, תפסיק לצחוק.
משה גפני: אתה צוחק היום יותר מדיי.
יצחק וקנין: אני כבר ציינתי בישיבה הקודמת שחברת הכנסת מירי רגב נולדה במזל שהיסוד שלו מים.
יצחק וקנין: מספיק לנו המים שלה ואתה רוצה עכשיו גם להוסיף לה גם את הפריפריה?
משה גפני: אני בהתחלה, כפי שאמרתי, לא שמתי את הנושא על סדר היום ותכף אומר למה, אבל רציתי לא להיות יוצא מן הכלל ולכן הנושא התווסף לסדר היום.
משה גפני: המציאות הזאת שהפריפריה במדינת ישראל הופכת להיות מדינה אחרת לחלוטין.
משה גפני: היא מדינה שונה מכל היבט אפשרי, גם מבחינת השלטון המקומי, גם מבחינת התעסוקה, גם מבחינת החינוך, גם מבחינת הבריאות.
משה גפני: זאת מדינה שונה מאשר המדינה שנמצאת במרכז הארץ.
משה גפני: זה קשור גם לאזורי עדיפות.
משה גפני: לכן העניין הזה הוא צודק ואפשר להכניס לזה גם את הציונות ואפשר להכניס לזה את כל מה שרוצים.
משה גפני: אנחנו כוועדת כספים לא צריכים לציין את היום.
משה גפני: זאת אומרת, אנחנו מציינים את היום הזה עכשיו, אבל אנחנו דנים בעניין הזה ללא הרף.
משה גפני: אנחנו דנים בזה במענקי האיזון, שזה הפריפריה ברוב מוחלט של המקרים, אנחנו דנים על זה באזורי עדיפות, אנחנו נדון על זה עוד מעט בנושא הזה של הישובים שיקבלו הטבות במס, אנחנו דנים בנושאים תקציביים שנוגעים כל הזמן לפריפריה.
משה גפני: מיותר שאני אומר שהוועדה בהרכבה הנוכחי, הנושא של הפריפריה הוא בראש מעייניה.
משה גפני: יתרה מכך, אני חושב שאנחנו הוועדה היחידה שהקמנו ועדת משנה לנושא הפריפריה בראשותה של חברת הכנסת מירי רגב.
משה גפני: הנושא של הפריפריה הוא חלק מסדר יומה של ועדת הכספים במשך כל הזמן.
משה גפני: אין שבוע כמעט שלא עוסקים בעניין הזה בהיבטים השונים שלו ולא בהצהרות אלא בהיבטים התקציביים המשמעותיים של העניין, גם בנושא של המפעלים, התעסוקה, גם בנושא של הרשויות והשלטון המקומי ובכל הנושאים שמניתי.
משה גפני: כדי לא להיות יוצאים מן הכלל ציינתי את היום הזה כאן לבקשתו של דני איילון, כפי שנעשה בוועדות אחרות.
משה גפני: אני מבטיח בעזרת השם שהנושא הזה לא ירד מסדר יומה של הוועדה לאורך כל התקופה ובזה אני מסיים את ציון יום הפריפריה.
משה גפני: חברת הכנסת פניה קירשנבאום רוצה להודיע הודעה.
פניה קירשנבאום: אני מודיעה ליושב ראש הוועדה ולכל חברי הכנסת שאני מסירה את הרביזיה מאתמול על העברה מספר 502.
משה גפני: אני מבקש להודיע, בהמשך להודעתה של חברת הכנסת פניה קירשנבאום שאני מודה לה על הסרת הרביזיה, שאתמול התקיימו דיונים שאני הצדקתי את ישראל ביתנו בעניין הזה או יותר נכון את שרת הקליטה ואת עמדתכם, גם של חברת הכנסת פניה קירשנבאום וגם של חבר הכנסת אלכס מילר, ואני שמח שאתמול בלילה בישרה לי חברת הכנסת קירשנבאום שהנושא הסתדר עם פשרה.
אלכס מילר: בינתיים.
משה גפני: הכל כאן בינתיים.
משה גפני: אין כאן שום דבר שהוא לא בינתיים.
משה גפני: חברת הכנסת קירשנבאום הסירה את הרביזיה.
אמנון כהן: גם אני רוצה להסיר את הרביזיה שלי מחברת אשרב, להם אישרנו בשבוע שעבר.
אמנון כהן: שיעשו פעולה מכובדת וטובה.
אמנון כהן: ישבתי עם המנכ"ל והוא נתן לי הסברים על מדיניות המשרד, איך הם פועלים ואיך הם יפעלו השנה.
אמנון כהן: לכן אני מסיר את הרביזיה שלי.
אמנון כהן: אדוני היושב ראש, לפעמים אנחנו עושים רביזיות ענייניות שנועדו, כמו שאתה רואה, לטפל בדברים.
אמנון כהן: למעשה זה הנשק היחידי שיש לוועדת הכספים שיכולה בסופו של דבר לתקן איזה שהן עוולות שנגרמות לכל מיני משרדי ממשלה.
אמנון כהן: תודה רבה על שיתוף הפעולה וכי הסכמת לכך.
משה גפני: אני משתדל לשתף פעולה עם החברים.
משה גפני: אני לא לבד כאן.
משה גפני: לכל אחד יש את העניינים הצודקים שלו וזה ברור לחלוטין.
משה גפני: אני ביקשתי רביזיה לגבי הנושא של הפיתוח בבתי המשפט.
משה גפני: שאלתי לגבי בתי הדין הרבניים והצגתי את הבעייתיות בעניין הזה, כאשר דואגים לבתי המשפט ולא דואגים לבתי הדין הרבניים כאשר אנשים שנכנסים למבנים מסוימים, לא כולם כי יש כאלה שנראים נורמלי יותר, זה מעורר בהם גועל.
משה גפני: אפילו בית הדין הרבני הגדול ובית הדין בחיפה ובצפת.
משה גפני: אורי גבע מהאוצר אמר לנו בישיבת הוועדה שלמיטב ידיעתו יש 25 מיליון שקלים בתוכנית לפיתוח בתי הדין הרבניים והוא שלח לי אתמול מכתב בו אתה חוזר בך מהעניין הזה.
משה גפני: אכן זה לא הסכום המדובר אלא מדובר על 14 מיליון שקלים לפיתוח בית הדין הרבני בחיפה.
משה גפני: דיבר אתי שר המשפטים.
משה גפני: התברר לי שיש תוכנית והתוכנית היא לפיתוח בתי הדין הרבניים והיא נמשכת כבר שנה וחצי.
משה גפני: בפניי עכשיו עומדות שתי ברירות: או שאני מחכה שמשרד האוצר יאשר את התוכנית הזאת, לפני שאני מאשר את בתי המשפט, או שאני מאשר את בתי המשפט ואז אני תלוי בחסדים שלכם.
משה גפני: אני נענה לבקשתו של שר המשפטים ואני מסיר את הרביזיה.
משה גפני: אני מזהיר אתכם.
משה גפני: אני לא הולך להיות נתון לחסדים שלכם.
משה גפני: זה גם כן כבר עולה לי על העצבים.
משה גפני: אני לא מבין את האפליה הזאת שמשרד האוצר עושה בהבדל בין בתי המשפט לבין בתי הדין הרבניים.
משה גפני: שני המקומות האלה, הם ערכאת שיפוט שאנשים מגיעים אליה בכפייה בגלל המצב אליו הוא נקלעו.
משה גפני: הם לא יכולים לבוא לבניינים כאשר הבניינים האלה הם בניינים ישנים ואז את הנושא של בתי המשפט מקדמים ואת הנושא של בתי הדין הרבניים, מתנהל דיון במשך שנה וחצי ועדיין לא הגיעו לכלל מימוש.
משה גפני: אני כמובן לא אחזור על מה שאמר לי שר המשפטים.
משה גפני: נניח לעניין הזה.
משה גפני: לכן אני מסיר את הרביזיה ואני מבקש ממך, אורי, אתה הכתובת, זה לא כמו הבקשה שלי לדעת כמה משרות יש לחרדים כי זאת בקשה לא רצינית, כי אף אחד כנראה לא חרדי ואני לא מצפה שתאמר לי, אבל בעניין הזה זאת אפליה בלתי נסבלת ובלתי מתקבלת על הדעת.
משה גפני: בתי הדין הרבניים, כמו בתי המשפט, הם לא בסקטור מיוחד, שזה כסף שמיועד לסקטור, אלא הם מיועדים לכלל האזרחים.
משה גפני: כל אחד שצריך להגיע לבית המשפט או צריך להגיע לבית הדין הרבני, המדינה צריכה להעמיד מבנה ראוי לשמו.
משה גפני: אם אין כסף ולא עושים פיתוח בכלל, אז לא עושים.
משה גפני: אבל אם עושים פיתוח, הוא צריך להיות מחולק באופן שווה בהתאם לגודלו ובהתאם למצב הפיזי שלו.
משה גפני: לכן אני מסיר את הרביזיה לבקשתו של שר המשפטים.
משה גפני: גם מנהל בתי המשפט.
משה גפני: לא חשוב, אני לא נכנס לעניין הזה.
משה גפני: אני מבקש שתאמר לי כמה זמן ייקח לך כדי לומר לנו, לוועדה, מתי תחל התוכנית הזאת שדנים עליה עם משרד האוצר.
משה גפני: אל תשלח אותי לרב בן דהן.
משה גפני: הרב בן דהן, אם אני אומר מה שהוא אומר, אני לא רוצה לומר.
משה גפני: אנחנו רוצים לדעת.
משה גפני: אפשר לומר שהמדינה אומרת שהיא רוצה לפתח את בתי המשפט ולא רוצה לפתח את בתי הדין הרבניים , וגם זאת החלטה, אבל תהיו אמיצים ותאמרו את זה.
משה גפני: אל תמרחו אותנו.
משה גפני: כבר למדנו את הכל.
משה גפני: כבר אין טריק שלא עבר עלינו.
משה גפני: אני מבקש לדעת בכמה זמן מדובר.
משה גפני: כאמור, אני מסיר את הרביזיה על בתי המשפט.
משה גפני: חברת הכנסת קירשנבאום הסירה את הרביזיה וחבר הכנסת אמנון כהן הסיר את הרביזיה לגבי חברת אשרב לאחר שנפגש עם המנכ"ל.
חיים אורון: פתחו קו אשראי גדול?
משה גפני: במקרה של ישראל ביתנו, זאת הייתה פשרה מכובדת ונורמלית.
משה גפני: אצל אמנון כהן אין פשרה.
משה גפני: המנכ"ל נפגש אתו.
משה גפני: זה מה שהוא ביקש וזה התקיים.
משה גפני: לגביי זאת כניעה מוחלטת.
משה גפני: כניעה מוחלטת.
משה גפני: ביקש ממני שר המשפטים.
משה גפני: הוא אמר לי שתסתיים השנה וזה יכול לתקוע את הנושא של בתי המשפט ואני רוצה שבתי המשפט, גם הם, יהיו במצב נורמלי.
משה גפני: יש אפליה.
משה גפני: בסדר, עכשיו אני סומך על זה שאורי גבע יאמר לי לגבי תוכנית שמתנהלת כבר שנה וחצי ועדיין אין אישור של משרד האוצר.
משה גפני: כאמור, אני נכנע ואני הולך עם עיניים פקוחות לעניין הזה.
חיים אורון: ביום הפריפריה.
משה גפני: ביום הפריפריה וביום של רכישת מטוס שהוא הגאווה הלאומית שלנו.
אורי גבע: אני אברר במשרד.
אורי גבע: נחזור בתוך מספר שבועות עד חודש ונציג את התוכנית כפי שהיא מעודכנת להיום לגבי פיתוח בתי הדין.
משה גפני: זאת אומרת, אנחנו מחכים בתוך שלושה שבועות עד חודש לשתי הודעות דרמטיות.
משה גפני: האחת, לגבי הנושא של פיתוח בתי הדין הרבניים כפי שבבתי המשפט, והשנייה לגבי המטוס.
חיים אורון: אם אני רוצה דיון על הורדת מסים, אני אעשה רביזיות על כל ההעברות היום?
משה גפני: מה זה קשור להעברות?
חיים אורון: כי אין דרך אחרת לקיים דיון.
משה גפני: באיזה נושא ביקשת ממני לקיים דיון ולא קיימתי?
חיים אורון: אתמול בישיבה.
אמנון כהן: זה יהיה בינואר.
אמנון כהן: זה סוכם.
משה גפני: אמרתי שאני אקיים את הדיון הזה.
משה גפני: עם כל הכבוד, אנחנו דנים עכשיו בהעברות.
משה גפני: מצדי, שלא יהיו העברות.
חיים אורון: בשבוע הבא.
משה גפני: עמוד 8, פנייה מספר 583 – משרד החינוך
שירה גרינברג: רפרנטית חינוך, אגף תקציבים.
שירה גרינברג: הפנייה נועדה לתקצב את בינוי בית הספר ביד ושם בסך של 3 מיליון שקלים.
שירה גרינברג: הדבר הזה הוא סיכום בין המשרדים.
שירה גרינברג: יש בית ספר שנבנה לטובת הבאת תלמידים כדי לקבל הדרכה על נושא השואה.
אמנון כהן: התקציב הוא מהמשרד?
שירה גרינברג: חלק ניתן מהמשרד וחלק ניתן מהאוצר.
שירה גרינברג: זה סיכום בין המשרדים.
משה גפני: ה צ ב ע ה פנייה מספר 583 – אושרה פה אחד עמוד 15, פנייה מספר 631 – משרד החינוך
שירה גרינברג: הפנייה נועדה לתקצב חוסרי שכר במשרד החינוך בסך 54 מיליון שקלים.
שירה גרינברג: כמו כן יש שם עוד שינויים פנימיים בתקציב משרד החינוך.
אמנון כהן: חבר הכנסת גפני, מתקן היום גם שינויי שכר במשרד הדתות?
אמנון כהן: מה ההבדל בין שכר כאן לבין שכר במשרד הדתות?
משה גפני: זה פשוט.
משה גפני: אם במשרד החינוך לא יהיו תיקוני שכר, הם לא יוכלו לקבל משכורת.
משה גפני: במשרד הדתות אני שחררתי הכל.
משה גפני: חוץ מזה, הם יכולים לעבוד במועצה הדתית ברמת השרון.
אמנון כהן: הלנת שכר אדוני.
חיים אורון: מה שטוב אצלכם, כל כך הרבה רשעות עם אהבת ישראל.
משה גפני: ה צ ב ע ה פנייה מספר 631 – אושרה פה אחד עמוד 19, פניות מספר 733 עד 736 – משרד החינוך
שירה גרינברג: הפנייה הזאת נועדה לבצע מימון של הסעות תלמידים בסך 90 מיליון שקלים, כאשר זה מתחלק כך ש-76 מיליון שקלים מגיעים ממקורות של הרזרבה ועוד 13 מיליון שקלים מגיעים ממקורות המשרד.
שירה גרינברג: זה עבור כלל הסעות התלמידים שמשרד החינוך משתתף ברשויות המקומיות בגינן.
פניה קירשנבאום: מעבירים כאן 90 מיליון שקלים להסעות התלמידים.
פניה קירשנבאום: העליתי את הנושא הזה כבר במליאה.
פניה קירשנבאום: בירוחם אין הסעה של הילדים מהבתים לבית הספר והילדים שלומדים בכיתה א' הולכים עם ילקוטים הולכים שלושה קילומטרים לכל כיוון, הלוך וחזור, כי אין הסעה.
פניה קירשנבאום: אם מעבירים, אני רוצה לדעת איך פותרים את הבעיה.
שירה גרינברג: אם כך, זאת בעיה של הרשות המקומית שהיא המבצעת.
שירה גרינברג: משרד החינוך משתתף והרשות מקבלת את כל התקציבים בגין הילדים שזכאים על פי הקריטריונים.
שירה גרינברג: הילדים שאת מדברת עליהם זכאים.
יצחק וקנין: כל ביצוע ההסעות הוא על הרשויות.
שירה גרינברג: הילדים שאת מדברת עליהם זכאים להסעה והם מקבלים השתתפות.
שירה גרינברג: העירייה מקבלת השתתפות ממשרד החינוך.
פניה קירשנבאום: אתם עוקבים אחרי זה?
פניה קירשנבאום: לוקחים את הכסף בחזרה או שאתם מעבירים כסף להסעות וראש העיר יכול לעשות בו מה שהוא רוצה?
שירה גרינברג: לא.
יצחק וקנין: זאת השתתפות.
שירה גרינברג: משרד החינוך משתתף והם מקבלים דוחות ביצוע.
שירה גרינברג: ברגע שעירייה לא מבצעת את זה, היא גם לא מקבלת את התשלום, אבל מתוקצב לה התשלום.
פניה קירשנבאום: אתם מפקחים על הנושא הזה?
שירה גרינברג: משרד החינוך מפקח על זה בצורה שהוא מתקצב את זה, אבל ברגע שרשות לא מקיימת את זה, זאת בעצם אחריות הרשות להסיע את התלמידים והתושבים של אותה רשות צריכים לבוא בתלונות לראש העירייה.
יצחק וקנין: ה צ ב ע ה פניות מספר 733 עד 736 – אושרו פה אחד פנייה מספר 737 – משרד החינוך
שירה גרינברג: הפנייה הזו היא פנייה של השתתפויות בין המשרדים השונים.
שירה גרינברג: יש כאן השתתפות של משרד הפנים במשרד החינוך עבור עיריית לוד, שם יש תוכנית לשיקום העיר, עבור רשויות מקומיות כאשר גם שם יש איזשהו הסכם בין המשרדים.
שירה גרינברג: אלה השתתפויות שמועברות ממשרד הפנים למשרד החינוך וגם ממשרד הביטחון למשרד החינוך.
יצחק וקנין: ה צ ב ע ה פנייה מספר 737 – אושרה פה אחד פנייה מספר 742
שירה גרינברג: הפנייה הזו מתקצבת הרשאה להתחייב עבור שני נושאים: נושא אחד הוא סקר מפקד של מוסדות חינוך על פי החלטת הממשלה לגבי תוכנית החומש והוא מתוקצב כאן בהרשאה להתחייב.
שירה גרינברג: משרד החינוך אמור לצאת למכרז בימים הקרובים לגבי הנושא הזה.
שירה גרינברג: הנושא השני מתייחס לתוכנית ההתנתקות בה יש את תכנון האולפנא בניצן וזה כסף שניתן על פי תוכנית ההתנתקות.
יצחק וקנין: ה צ ב ע ה פנייה מספר 742 – אושרה פה אחד פניות מספר 743 ו-744
שירה גרינברג: הפנייה הזו מתקצבת 2.5 מיליון שקלים עבור החברה להגנת הטבע, עבור פעילויות חינוכיות לתלמידים.
יצחק וקנין: נגד – 1 פניות מספר 743 ו-744 – אושרו פה אחד
מגלי והבה: אני נגד.
יצחק וקנין: פניות מספר 745 ו-746
שירה גרינברג: הפנייה הזו מתקצבת את הנושא של פירוק אסבסט במוסדות חינוך, בחינוך ההתיישבותי.
שירה גרינברג: הכסף תוקצב על פי בקשת משרד החינוך בתקציב הפיתוח שלו ואז התברר, לאחר מכן, שהם לא מסוגלים לבצע את הכסף משם.
שירה גרינברג: החינוך ההתיישבותי זקוק לכסף מהתקציב השוטף של משרד החינוך, תקציב 20, ולכן מתבצעת ההעברה מסעיף 60 לסעיף 20.
פניה קירשנבאום: לאותה מטרה.
שירה גרינברג: לאותה מטרה.
יצחק וקנין: ה צ ב ע ה
יצחק וקנין: סיימנו את הפניות לגבי משרד החינוך.
אורי גבע: זאת פנייה שעושה הסטות תקציביות ותגבור של משרד ראש הממשלה לכמה נושאים.
אורי גבע: בראש ובראשונה, בהמשך לדיון הקודם, אנחנו מתקצבים את נסיעות ראש הממשלה לחוץ לארץ בהתאם לביצוע בסך של 7.5 מיליון שקלים.
אורי גבע: אנחנו מתגברים, בהתאם לסיכומים וגם בהתאם לביצוע, את הרבנות הראשית בסך של 1.750 מיליון שקלים, אנחנו מתגברים הוצאה מותנית בהכנסה בעקבות החזרי כספים מספקים עוד מאירועי שנות ה-50 אפילו ועכשיו הכספים האלה הגיעו, מתגברים את פרוייקט תגלית שנקרא זכות מלידה, ומפשירים את הרזרבה של מערך הגיור על מנת שיוכלו לבצע פעולות תוך העברה של 2 מיליון שקלים לסעיף אחר, למיכון, אבל זה גם לשימוש מערך הגיור.
אורי גבע: יש עוד כמה שינויים קטנים.
יצחק וקנין: מה זה הצד"ל?
אורי גבע: יש סיכום עם לשכת השר יוסי פלד לתגבר עובדים לנושא הטיפול בחיילי צד"ל שעברו לישראל אחרי נסיגת ישראל מלבנון.
אורי גבע: השר פלד סיכם אתנו להקים מינהלת שתטפל בהם בנושא שלהם.
אמנון כהן: זה חשוב מאוד.
יצחק וקנין: פנייה מספר 475
אורי גבע: הפנייה הזאת קשורה לפנייה הקודמת.
אורי גבע: הפנייה הזאת מתגברת את תקציב אבטחה בהתאם לביצוע בפועל בלבד וגם עושה שינוי פנימי בנוגע לשר המשפטים שוויתר על קבלת רכב צמוד מהמדינה אבל במקום זה מקבל החזר הוצאות כאשר זה למעשה חסכון.
יצחק וקנין: ה צ ב ע ה פנייה מספר 475 – אושרה פה אחד
משה גפני: פנייה מספר 518 – רשויות מקומיות הרפרנט לא נמצא.
חיים אורון: זה בתי משפט מקומיים.
ציון פיניאן: 6 מיליון שקלים לבתי המשפט המקומיים.
משה גפני: נדמה לי שגם אתמול הרפרנט לא היה.
חיים אורון: תאשר את זה.
משה גפני: מה זה תאשר?
חיים אורון: ממילא אתה מאשר הכל.
משה גפני: הגיע הרפרנט.
קריאה: זה סעיף טכני שבין תקנה של הכנסות להעביר לתקנה של הוצאות.
משה גפני: ה צ ב ע ה פנייה מספר 518 – אושרה פה אחד עמוד 10, פנייה מספר 587 – משרד ההסברה
חיים אורון: 35 אלף שקלים.
חיים אורון: זה הרבה יותר זול מהמטוס.
משה גפני: צריך לבוא רפרנט.
משה גפני: עמוד 12, פניות מספר 626 ו-627 – המשרד להגנת הסביבה
מיכל שינוול: רפרנטית הגנת סביבה.
מיכל שינוול: התקציב הזה הוא חלק משיקום הצפון, פרוייקט שיקום הצפון.
משה גפני: אתמול שאלנו מה זה.
מיכל שינוול: הוא נועד לפרוייקטים של שיקום נחלים.
מיכל שינוול: זה כולל שיקום נופי, שיקום אקולוגי, הנגשת הנחלים לציבור הרחב.
מיכל שינוול: למשל, נחל פקיעין, נחל נעמה, נחל געתון, שבילי אופניים, הכנת תוכנית אב לשיקום, שיקום נחל קישון.
משה גפני: ה צ ב ע ה פניות מספר 626 ו-627 – אושרו פה אחד עמוד 34, פניות מספר 750 ו-752 – משרד הבריאות
הרצל בהרב: אגף תקציבים, משרד הבריאות.
הרצל בהרב: זאת פניית סוף שנה שנועדה לבצע שינויים פנימיים בתוך התקציב, העברה מתקציב 67, שזה תקציב פיתוח, לתקציב 24 שזה התקציב הרגיל.
הרצל בהרב: יש כאן עוד שינויים בהרשאה להתחייב בגלל שפעת החזירים ועוד תגבור של בתי החולים הפסיכיאטריים הממשלתיים.
חיים אורון: יש לי שאלה.
חיים אורון: כאשר לוקחים מסל התרופות 65 מיליון שקלים ועושים פרוצדורות בחצי שנה, האם בשנה הבאה זה 130 מיליון שקלים?
הרצל בהרב: אני לא יודע אם זאת ההחלטה, אבל כך אמור להיות.
חיים אורון: היה לי היום ויכוח קשה עם סגן השר.
חיים אורון: אמרתי לו שהוא לוקח השנה 65 מיליון שקלים ובשנה הבאה יהיה 130.
הרצל בהרב: לא, הוא לקח 65 מיליון השנה.
חיים אורון: אבל זה התחיל להתבצע באמצע השנה.
הרצל בהרב: בסדר, אבל זאת השנה.
הרצל בהרב: השאלה מה יעשו בתקציב העודף, אבל בשנה הבאה זה 65.
הרצל בהרב: זה 65 מתוך 415 של השנה.
חיים אורון: לחצי שנה.
הרצל בהרב: השאלה היא רק לגבי השנה.
הרצל בהרב: 65 בבסיס, אלא אם כן יוחלט אחרת.
חיים אורון: לפני שנתיים הכניסו תרופות חודשיים יותר מאוחר, אחרי ה-1 בינואר, כך שהפסידו חודשיים תרופות ואמרו שסל הוא כמו מדרגה.
חיים אורון: נכנסת למדרגה, היא עד סוף הימים.
הרצל בהרב: נכון.
חיים אורון: הכנסת לי סתימת שיניים, כל ילד זכאי לסתימת שיניים במשך חצי שנה.
חיים אורון: חצי שנה, זה שווה 65 מיליון שקלים.
חיים אורון: כך תקצבת.
חיים אורון: אותו ילד זכאי לסתימת שיניים בשנה הבאה, אבל זאת שנה שלמה כך שאתה צריך כפול כסף.
הרצל בהרב: ה-65 מיליון שקלים הם שנתיים.
הרצל בהרב: אני יודע שהמלצות הצוות לגבי השימוש ב-65 מיליון שקלים יגיעו אבל ה-65 הוא סכום שנתי.
חיים אורון: זאת אומרת שייתנו חצי.
חיים אורון: זאת אומרת שבמונחים שנתיים זה 65.
הרצל בהרב: אני לא יודע.
הרצל בהרב: עוד אין החלטה מה יעשו השנה.
אמנון כהן: זה 65 מיליון שקלים השנה.
אמנון כהן: אמנם זה מתבצע כרגע בחצי שנה, אבל זאת שנה.
הרצל בהרב: לא לקחו 130 מיליון שקלים.
חיים אורון: לקחו 65 מיליון בחצי שנה.
אמנון כהן: הוא מדבר על השנה הבאה.
משה גפני: אני מבקש להודיע לפרוטוקול, בהמשך לשאלתו של חבר הכנסת חיים אורון, שמה שמחליט סגן השר ליצמן, אני תומך.
משה גפני: לי אין שאלות.
משה גפני: אני חושב שהוא עושה מלאכה נאמנה.
משה גפני: אני מניח שהוא שקל את כל השיקולים.
משה גפני: זה בקשר לאהבת ישראל.
משה גפני: עכשיו יש לי שאלה.
משה גפני: מה זה טיפול רפואי באח"מים?
משה גפני: מי אלה האח"מים?
הרצל בהרב: יש רשימה של אח"מים.
הרצל בהרב: חברי כנסת לשעבר, שופטים לשעבר.
הרצל בהרב: זאת רשימה שהולכת ויורדת עם השנים אבל זאת רשימה שהיא משנת 1995, במעבר לחוק ביטוח בריאות ממלכתי, כאשר מממנים להם טיפול רפואי על חשבון המדינה, כולל הוצאות סיעוד שהן אשפוז סיעודי.
משה גפני: אלה חברי כנסת עד שנת 1986.
משה גפני: אלה שופטים.
הרצל בהרב: כן, שופטים לשעבר.
משה גפני: עד איזה שנה?
הרצל בהרב: אני לא זוכר כרגע.
טמיר כהן: לדעתי עד 1993 או 1995.
הרצל בהרב: אני חושב שזה עד 1995 כי אז עבר חוק ביטוח בריאות ממלכתי.
משה גפני: מי עוד?
הרצל בהרב: שופטים, שרים, חברי כנסת, נשיאים.
חיים אורון: זאת רשימה סגורה.
משה גפני: אבל זה לא נוגע בגלל שכל פעם שואלים אותנו, את חברי הכנסת, ואומרים לנו שיש לנו משכורות גבוהות ויש לנו טיפול רפואי חינם.
משה גפני: לנו אין טיפול רפואי חינם.
הרצל בהרב: לא.
הרצל בהרב: זאת רשימה סגורה.
משה גפני: רשימה סגורה של עד שנת 1986.
משה גפני: רציתי שנדע.
משה גפני: אין שינויים בעניין הזה?
משה גפני: ראיתי בעיתונים שכתבו על גמלת סיעוד.
חיים אורון: השינוי היחידי הוא שמעכשיו, לפני שנה או לפני שנתיים – זה כמו הטבת מס - הם חייבים באיזשהו תשלום ואז היו צעקות גדולות כי זה היה רטרואקטיבי ועכשיו, ברגע שהם מגישים כנגד קבלות, זה נחשב להטבת מס.
משה גפני: זה רק טיפול רפואי?
חיים אורון: במובן הרחב.
הרצל בהרב: תרופות, אשפוזים, סיעודי.
חיים אורון: זה היה מאוד רחב.
הרצל בהרב: הם מגישים את כל ההוצאות ואצלנו עוברים עליהן.
חיים אורון: זה 12 מיליון שקלים או 20 מיליון שקלים?
הרצל בהרב: זה 10 מיליון שקלים תקציב ו-12 מיליון שקלים ביצוע.
חיים אורון: אלה אנשים מבוגרים.
חיים אורון: זה היה ההסדר.
חיים אורון: נוח מאוד לעיתונאים לתפוס את זה.
משה גפני: כולנו מקבלים את השאלות האלה.